6. 10. 78 De Europæiske Fællesskabers Tidende Nr. L 281/7 KOMMISSIONENS FORORDNING (EØF) Nr. 2331/78 af 5. oktober 1978 om undtagelse fra bestemmelserne om betegnelse på interventionscentre for oksekød KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 805/ 68 af 27. juni 1968 om den fælles markedsordning for oksekød (1), senest ændret ved forordning (EØF) nr. 425/77 (?), særlig artikel 6, stk. 5, og ud fra følgende betragtninger : I Kommissionens forordning (EØF) nr. 2226/78 af 25. september 1978 om nærmere bestemmelser vedrø- rende interventionsforanstaltninger for oksekød og om ophævelse af forordning (EØF) nr. 1896/73 og (EØF) nr. 2630/75 (?), er der givet bestemmelser om, hvilke krav interventionscentre og fryseanlæg skal opfylde for at kunne opbevare frosne udskæringer af interventions- kød ; i artikel 9, stk. 1, og i artikel 15, stk. 2, i forordning (EØF) nr. 2226/78 er der åbnet mulighed for at fravige disse regler ; visse interventionscentre og fryseanlæg i Irland og Det forenede Kongerige har ikke mulighed for i mindst tre måneder at opbevare det af interventionsorganerne opkøbte kød med ben, samt frosne udskæringer heraf ; på grund af forholdene på, disse medlemssta- ters oksekødmarked, der præges af yderst lave priser, er det imidlertid nødvendigt midlertidigt for disse cen- tres og fryseanlægs vedkommende at fravige reglen om, at de skal kunne oplagre kød i mindst tre måne- der ; Forvaltningskomiteen for Oksekød har ikke afgivet udtalelse inden foør den af formanden fastsatte frist — UDSTEDT FØLGENDE FORORDNING : Artikel 1 Som en undtagelse fra artikel 9, stk. 1, og artikel 15, stk. 2, i forordning (EØF) nr. 2226/78 kan de centre og fryseanlæg, der er optaget i bilag I for Irlands ved- kommende og i bilag II for Det forenede Kongeriges vedkommende, betegnes som interventionscentre, skønt de ikke har en oplagringskapacitet på tre måne- der. Artikel 2 På grundlag af en undersøgelse inden 1. marts 1979, erfaringen eller tekniske oplysninger fra Irland og Det forenede Kongerige, kan Kommissionen ifølge frem- gangsmåden i artikel 27 i forordning (EØF) nr. 805/68 træffe beslutning om ophævelse eller ændring af den i denne forordning fastsatte undtagelse. Artikel 3 Denne forordning træder i kraft på dagen for offentlig- gørelsen i De Europæiske Fællesskabers Tidende. Den anvendes fra den 1. oktober 1978. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 5. oktober 1978. (1) EFT nr. L 148 af 28. 6. 1968, s. 24. (?) EFT nr. L 61 af 5. 3. 1977, s. 1. (?) EFT nr. L 261 af 26. 9. 1978, s. 5. På Kommissionens vegne Finn GUNDELACH Næstformand